Franchincenzu

Lu franchincenzu è na rèsina prufumata tirata fora di l'àrvuru Boswellia thurifera o B. sacra. Veni utilizzata ntô ncenzu.

La palora franchincenzu veni dû francisi vecchiu franc encens chi significa lu "veru" o "puru" ncenzu. È canusciutu puru comu olìbbanu, nu tèrmini dirivatu dû àrabbu al-lubán ("lu latti"), na rifirenna a l'astrattu lattimusu di l'àrvuru dû franchincenzu. 

Lu franchincenzu vinìa usatu largamenti nnî riti riliggiusi. Ntô Vancelu di Matteu 2:11, oru, franchincenzu e mirra eranu li tri doni rijalati a Gesù dî Tri Re Magi pruvinenti dû livanti. Lu sviluppu dâ cristianità svalanzau lu mircatu pû franchincenzu duranti lu seculu IV, l'addisirtazzioni fici cchiù difficili attravirsannu lu sdisertu dû Rub al Khali, nta l'Aràbbia, e li criscenti ncursioni dî firriamunni Parti nnû Vicinu Livanti cci fìciru pi certu ca lu cummerciu dû franchincenzu si riducissi ê minimi têrmini doppu lu 300.

Si ricorda ca lu mpiraturi rumanu Neroni abbruciau nu quantitativu di franchincenzu abbastanti ca s'arristau addumatu pûn annu a Roma, p'occasioni dî funirali dâ sò muggheri Poppea.

La città pirduta di Ubar, na vota identificata cu Irem dî Culonni, ntô Oman mudernu, si riteni ca fussi un centru dû cummerciu dû franchincenzu accantu â riscuperta "via dû ncenzu". Ubar vinni riscuperta ô princìpiu dî 1990ini e accamora cci stannu accabbannu li scavi archeològgici.

Catigurìa:Spezzi
Catigurìa:Cultura